Cine e Ramona Săseanu, propunerea PNL pentru conducerea TVR? Un interviu cu o vrăjitoare, intens discutat.
Ramona Săseanu e propusă și susținută de PNL și a stârnit deja critici aprinse. Ramona Săseanu lucrează în TVR de 20 de ani.
Televiziunea publică are un nou șef: Ramona Săseanu. E propusă și susținută de PNL și a stârnit deja critici aprinse nu doar în rândul opoziției, ci și în societatea civilă. Săseanu e jurnalist de 26 de ani. De 20 de ani, lucrează în TVR.Potrivit presei centrale, ar fi picat două concursuri interne pentru posturi de conducere ale studioului TVR, din Craiova. Un interviu făcut în 2015 cu o autointitulată vrăjitoare, în care n-a pus la îndoială nimic din ce-i zicea intervievata, a fost intens discutat zilele acestea în mediul online. Ramona Săseanu a refuzat să răspundă la orice întrebare la numire.USR a votat propunerea PNL în Parlament. Așa a fost numită Săseanu. La schimb, a primit susținere pentru numirea șefului Radioului Public – Liviu Popescu.